में उसदी पूरी गल्ल सुने बगैर मजमे दे बाहर टुरी आया। पर्मू कोला परे जान लगनां तां मनै गी तसल्ली दिन्ना जे जिस धर्मू प्रति तेरे परिचे दी जबाबदारी ही ओ बचपुने दा क्लास मनीटर हा—एकड़ा शराबा पर मिटे दा आदमी नेईं। इक दफ्तरै च कम्म करने करी बाक्वी दी जड़ी कच्ची नेईं तन्द ही हून ओबी त्रुट्‌टी गेई। धर्मू कदें बीते दे दिनें दा चेता करादां तां मेरा सिर शर्मे कन्ने झुकी ज़ंदा। इयै जनेह चरित्र दे आदमी दा हम-जमाती होनां लोकें अस्तै के अर्थ रखदा ऐ, ए सोचिये में कुढ़दा। उनें दिनें धर्मू स्कूला दा सारें कोला लड़ाकू जागत हा। मेरे जनेह गांधी दे रस्तै चलने आले जागत उयां बी उस कोला दबोए-डरे दे रौहन्दे।